NaiveNeuron/SloPal huggingface dataset:
Osuský, Peter, poslanec NR SR (2012-07-31):
Ďakujem pekne. Tým, ktorí citujú olympijské slogany, si dovolím pripomenúť, že tá veta znie: Nie je dôležité zvíťaziť, ale čestne zápoliť. A to, čo sa tu deje v tomto bode - a ten bod nie je o 500-miliónovej sekere - nie je čestné zápolenie. Toľkoto k prvému. Samozrejme, ako hovoril ten Cigán, ktorého kádrovali, či pozná Marxa, Engelsa a Lenina, on sa potom pýtal, či poznajú Stojku, Pušku a Lakatoša, a pointa bola, že každý pozná „svoju bandu“. (Smiech v sále.) Viete, i vy, pán poslanec Blaha, poznáte svoju bandu, ktorá dostala okrem iných Nobelove ceny. Ale Nobelova cena za ekonomiku je veľmi, by som povedal, neukotvená vec a dostali ju i tí, i tí. I my tam máme svoju bandu. Takže pokiaľ ide o tieto argumenty, že mám čítať Stiglitza, no to radšej budem čítať Jozefa Gregora Tajovského, toho čítam rád. Pokiaľ ide o tú debatu, že či je 500 mil. ten bod, o ktorom rokujeme? Nie, my, ako viem, rokujeme o skrátenom konaní vo veci zákona umožňujúceho vybrať niekomu pudilár, perspektívny. Nejde o nijakých 500 miliónov. A brechot, ktorý sa tu rozliehal, keď sa zvyšovala DPH po tom, čo ste nejakú sekeru tu nechali vy, zlatí chlapci, vtedy sa nepamätám, že by kolega Jarjabek popri tom ešte stíhal hovoriť, prečo musíme zvyšovať DPH, pričom dôvod bol „nasnade“: zaťatá sekera! Takže neskúšajte mňa, o čom ja mám hovoriť vo svojom vystúpení. Vy ste, pán kolega Jarjabek, už tu obhajoval toľko rôznych vecí od roku 1998, odkedy trvá naša známosť, že by bolo dlhé pripomínanie. A pokiaľ ide o ten pilier, viete, nejde o mňa. Ja tu nebudem naveky, ani moje deti nie, ale tie vám budú pľuvať na pomníky.
Muňko, Dušan, poslanec NR SR (2014-06-10):
Pán poslanec, považujem vás za korektného partnera. Netreba rozvirovať hladinu. Ja viem, že či to bolo od Rusnáka, alebo kdekoľvek na futbalových štadiónoch, alebo pri iných príležitostiach, kde dôjde k skratovej záležitosti, ale slovenský a maďarský národ tu roky žije, žiadne problémy nie sú, pokiaľ my politici nebudeme pchať do toho nos. To treba povedať otvorene. Myslím si, že aj Rusnáka, aj ďalších, keď skratujú, lebo niet človeka, ktorý by neskratoval alebo by sa nehanbil za niektoré výroky alebo skutky, ktoré spraví. Myslím si, že aj toto bol obyčajný skrat. Len my nedávajme to ďalej, pretože len napomáhame potom tým ďalším nacionálnym ani nieže prvkom, ale ľuďom, ktorí v každej spoločnosti sú a, samozrejme, pokiaľ ekonomika nefunguje, tak táto činnosť alebo toto sa ďaleko viac prejavuje.
Mesterová, Zuzana, poslankyňa NR SR (2024-05-10):
Ďakujem pekne za slovo, pán predsedajúci. Pán minister Taraba, to vážne? Vy sa zmôžete len na to, na 30 podpisov a Progresívne Slovensko dookola? To čo vy máte nejakú obsesiu nami? Toto je výkon člena vlády, ktorý tu príde obhájiť odvolávanú ministerku, že vo svojom prejave päťkrát spomenie 30 podpisov a pätnásťkrát Progresívne Slovensko? To nemáte čo povedať k práci ministerky, že musíte neustále útočiť na opozíciu, na kultúru a slobodu slova? To je všetko, na čo sa tu zmôžete v tomto pléne, že pri obhajobe ministerky útočíte na všetkých naokolo? Tak asi ju nemáte čím obhájiť! Alebo nemáte čo obhájiť, keď jediné, čo počúvame je, že 30 podpisov sme nevedeli pozbierať. A to hovoríte vy, čo váš nominant spochybňuje stáročia overené fyzikálne, fyzikálne javy? To vážne, toto je všetko? My stojíme za kultúrnou obcou, pretože kultúrna obec vždy stála za demokraciou, a vy sa ju snažíte zlikvidovať. Toto vám vadí? Ďakujem pekne.
B. Bugár, podpredseda NR SR: (2001-10-31):
Pani poslankyňa Belohorská, vy ste sa dotkli a takto ste sa vypli tej karty. Takže, nech sa páči, vy ste prvá. Pani poslankyňa Belohorská má faktickú poznámku. I. Belohorská, poslankyňa: Ďakujem pekne, pán predsedajúci. Myslím si, že s mnohými vecami, ktoré hovoril pán poslanec Šebej a predseda výboru pre integráciu, možno súhlasiť. A potvrdím mu aj to, že skutočne naše rokovania sú trošku dynamické, ale obsahujú to, čo rokovania takéhoto výboru majú obsahovať. Prerokúvajú dosť dôkladne všetky témy s naším hlavným  negociátorom pánom štátnym tajomníkom Figeľom. Všetko by to bolo v poriadku, ale nesúhlasím s tým, čo povedal, že je nie čas na založenie grand committee, že to je  budúcnosť a tak ďalej. Lebo vo Fínsku tento výbor nevznikol po, ale vznikol pred práve na to, aby uľahčil integráciu. Myslím si, že podľa  dobrého slovenského porekadla Čo môžeš urobiť dnes, neodkladaj na zajtra, hlavne keď vidíme, že by nám mohol pomôcť a mohol by pomôcť možno aj vláde v integračných snahách by bolo dobre, keby takáto iniciatíva práve naopak od neho nebola zašitá, ale bola potvrdená. Nebudem tiež súhlasiť s tým špeciálne, pán predseda výboru, ak sa povie, že my ako parlament sme nemohli kontrolovať vládu. Ak sme nemohli, tak sme mali odvolať podpredsedu vlády my za to, že nemáme prístup k informáciám. Ale treba si povedať veľmi otvorene, že ste nemali záujem, pretože ak by ste boli mali záujem, ste v koalícii. To boli vaši ľudia, ktorí sedia na Úrade vlády. Aj tá hanba, ktorá sa teraz udiala po stanovisku Najvyššieho kontrolného úradu, že nakoniec ešte predseda vlády priklincuje svoje rozhodnutie s odvolaním a so šikanou podpredsedu vlády Hamžíka, je nekorektná.
J. Brocka, poslanec: (2007-12-04):
A keď spomínate solidaritu. Áno, v návrhu štátneho rozpočtu na budúci rok je aj solidarita, ale v prvom rade solidarita s privilegovanými pani Tomanovej a s lobistami pána Kaliňáka, Kašického, Jahnátka či ďalších z vašej strany. No a k tomu vášmu poslednému politologickému exkurzu chcem povedať, ja som si myslel, že chudobný, a nie milionár je u vás iba Robert Fico. Ale informácie z posledných dní ukazujú, že vás dobieha aj váš pán predseda.
Čepček, Martin, poslanec NR SR (2021-06-23):
Ďakujem. Pán predkladateľ spomenul, že či je vhodné predkladať takýto návrh zákona. Ja som presvedčený, že je to nielen vhodné, ale aj nevyhnutné. Uvedomme si ten paradox, že dnes popraviť usvedčeného vraha nemôžeme, lebo jeho život treba chrániť. Trest smrti sme zrušili hneď po revolúcii v roku 1990 ako nehumánny a navyše s rizikom, že by mohol byť nespravodlivo popravený nevinný. Pod hrozbou pokuty chránime počaté zvieratá, ktoré už majú svoje práva, a nie sú veci, ale nechránime život detí pred narodením. Mačku nesmieme rozštvrť zaživa, dieťa áno. Podľa mňa nie je to morálne, každý deň ukončiť život dvadsiatim zdravým deťom, jednej celej školskej triede. Ďakujem.
Laurenčík, Milan, podpredseda NR SR (2021-05-12):
Prosím, reagujte na predrečníka.
Pellegrini, Peter, predseda NR SR (2015-10-07):
Vážené panie poslankyne, vážení páni poslanci, otváram rokovanie 55. schôdze Národnej rady Slovenskej republiky. Prosím vás, aby sme sa pred začatím rokovania prezentovali. (Prezentácia.) Prítomných 107 poslancov. Konštatujem, že Národná rada Slovenskej republiky je schopná sa uznášať. Ešte pred tým, ako otvorím rokovanie, dovoľte mi privítať na balkóne v našej rokovacej sále žiakov z Gymnázia z Tvrdošína. Vitajte u nás. (Potlesk.) Na 55. schôdzi Národnej rady Slovenskej republiky budú overovateľmi poslanci Mikuláš Krajkovič a Martin Poliačik. Náhradníkmi budú poslanci Rastislav Čepák a Pavol Zajac. Na dnešnom rokovaní o ospravedlnenie požiadali títo poslanci: pán Miroslav Beblavý, Árpád Érsek, Peter Fitz, Eva Hufková, Daniel Lipšic, Ján Mičovský, Magdaléna Vášáryová. O ospravedlnenie neúčasti z dôvodu práceneschopnosti požiadal poslanec Dušan Čaplovič. Panie poslankyne, páni poslanci, 55. schôdza bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 52 poslancov Národnej rady Slovenskej republiky, ktorí žiadajú, navrhujú na tejto schôdzi prerokovať jeden bod, ktorý je uvedený v pozvánke. Teraz dávam hlasovať o návrhu programu 55. schôdze , tak ako ho máte uvedený v pozvánke. Nech sa páči, prezentujme sa a hlasujme o schválení programu. (Hlasovanie.) Prítomných 116 poslancov, za hlasovalo 112, proti bol 1, zdržali sa 2, nehlasoval 1. Konštatujem, že sme schválili bod programu 55. schôdze Národnej rady Slovenskej republiky. Kolegyne, kolegovia, zároveň chcem podať návrh, aby sme dnes rokovali do skončenia bodu programu s tým, že ak skončíme do 19. hod., budeme hlasovať o 19. hod. Ak rozprava bude pokračovať dlhšie ako po 19. hod., budeme hlasovať zajtra o 10. hod. s tým, že platí, že dnes rokujeme do skončenia rozpravy. Je všeobecný súhlas? (Reakcia pléna.) Je všeobecný súhlas? Pán Fronc vyjadril nesúhlas. Prezentujme sa a hlasujme s návrhom, že ak dnes skončíme do 19. hod., budeme hlasovať o 19. hod., ak nie, rokujeme do skončenia rozpravy a hlasovať budeme zajtra o 10. hod. ráno. (Hlasovanie.) Prítomných 116 poslancov, za hlasovalo 81, proti boli 3, zdržalo sa 24 poslancov, nehlasovalo 8 poslancov. Tento návrh sme schválili. Konštatujem ešte raz, dnes budeme rokovať do skončenia bodu a budeme hlasovať o 10. hod. ráno v prípade, že neskončíme diskusiu do 19. hod. Ak skončíme diskusiu do 19. hod., budeme hlasovať o 19.00 hod. dnes. Pristúpime preto k prvému čítaniu o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti. Vládny návrh zákona je uverejnený ako tlač 1780. Poprosím pána ministra zdravotníctva Viliama Čisláka, aby vládny návrh zákona v prvom čítaní uviedol. Nech sa páči, pán minister, máte slovo. (Bod programu: Vládny návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení  niektorých zákonov v znení neskorších predpisov a ktorým sa menia a dopĺňajú niektoré zákony , tlač 1780.)
Bugár, Béla, podpredseda NR SR (2017-04-06):
Nech sa páči, pani poslankyňa Blahová.
Sulík, Richard, podpredseda vlády a minister hospodárstva SR (2020-11-27):
Ďakujem pekne za slovo. Dámy a páni, pôvodný doteraz platný zákon o dotácii k nájmom, už som tu o tom dnes hovoril, platí do 30. novembra. Vtedy, keď sme to schválili, ja som si teda nevedel predstaviť, že tu ešte budeme 30. novembra preplácať nejaké nájmy. No situácia sa zmenila a v tomto návrhu zákona predlžujeme lehotu preplácania do 31. marca. Už nehovorím, že dovtedy to bude všetko za nami, som opatrnejší, dúfam. Ale že nemusím sem prísť, nebudem sem musieť prísť tretíkrát s ďalším predlžením. Takže v návrhu zákona, o ktorého podporu vás chcem poprosiť, je predlženie lehoty z 30. novembra na 31. marca. A druhá zmena je taká, že doteraz sa zohľadňovali iba také nájomné zmluvy, ktoré boli uzatvorené pred 1. februárom tohto roku a túto lehotu sme tiež posunuli, čiže pre všetky nájomné zmluvy, ktoré boli uzavreté pred 1. augustom tohto roku, bude platiť to preplácanie. Toto sú prakticky dve zmeny jediné v tomto zákone. A chcem vás pekne poprosiť o jeho podporu. Ďakujem.
Žiga, Peter, podpredseda NR SR (2024-02-21):
S reakciou na faktické poznámky pán poslanec Tankó.
Duchoň, Daniel, poslanec NR SR (2013-12-11):
Ďakujem pekne. Pán kolega, ja som tam v tých poznámkach alebo vystúpeniach skôr k tomu, že ten celkový verejný dlh, na ktorý ste viacerí poukazovali, bolo to teda na jeho enormný nárast, práve dával do porovnania obdobie z roku 1995, keď bol 22-percentný celkový verejný dlh voči HDP, tak vzrástol až na 50-percentnú úroveň v roku 2000. To znamená, že už aj v minulosti sme videli jeho enormný nárast, potom sa ho podarilo dať dole, takže to je po prvé, ale zároveň teda do toho v roku 2010 vstúpili aj naše záväzky vo vzťahu k Európskej únii a zapojenie do stabilizačných mechanizmov, čo robilo zhruba 2 % na tomto zvýšení, takže to je takisto dôležitý moment. Potom, čo sa týka obcí a kapitálových výdavkov, o ktorých ste hovorili, že sa teda znižujú, tak jednak to zníženie súvisí aj s tým, že sú nižšie granty a transfery v súvislosti s ukončovaním projektov, s podporou zdrojov Európskej únie. A, zase, ak si zoberieme skutočnosť roku 2012, tak kapitálové výdavky smerujúce teda na obce sú vyššie o 83 miliónov eur na budú rok. Ďakujem.
Grendel, Gábor, podpredseda NR SR (2020-04-01):
Posledný ústne prihlásený do rozpravy je pán poslanec Tomáš.
Zmajkovičová, Renáta, podpredsedníčka NR SR (2012-10-26):
Teraz sa pýtam, kto sa chce prihlásiť do rozpravy ústne? Pán poslanec Osuský jediný, ktorý sa prihlásil do rozpravy ústne. Nech sa páči, nech sa páči, pán poslanec.
Grendel, Gábor, podpredseda NR SR (2021-11-05):
Pani poslankyňa Zemanová bola posledná ústne prihlásená do rozpravy, preto vyhlasujem rozpravu za skončenú. Chce zaujať stanovisko v záverečnom slove pán navrhovateľ? (Reakcia navrhovateľa.) Áno. Nech sa páči, pán poslanec. (Reakcie z pléna. Reakcia navrhovateľa: „Zvážim ešte.“. ) Poprosím vás o pokoj v sále.
Číž, Miroslav, podpredseda NR SR (2015-02-13):
Teraz v rozprave vystúpi pán poslanec Mičovský.
Laššáková, Jana, podpredsedníčka NR SR (2013-12-16):
Ďakujem, pán poslanec, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský výbor pre vzdelanie, vedu, mládež a šport, poslancovi Martinovi Froncovi. Nech sa páči, pán poslanec. Nech sa páči, pán spravodajca.
Hrnčiar, Andrej, podpredseda NR SR (2019-09-24):
Dobre. Takže je 12.00 hod., vyhlasujem obedovú prestávku. Chcem upozorniť, že o 14.00 hod. je termínovaný bod č. 92, návrh poslancov Národnej rady Slovenskej republiky Anny Zemanovej, Karola Galeka, Radoslava Pavelku na vydanie zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 1631). Ešte pani poslankyňa Remišová požiadala o presunutie jej zákona, tlač 1568, na ďalšiu schôdzu z dôvodu, ešte rokuje s príslušným ministerstvom. Je všeobecný súhlas? (Súhlasná reakcia pléna.) Ďakujem. Takže tento bod sa prekladá. (Prerušenie rokovania o 12.00 hodine.) (Pokračovanie rokovania o 14.00 hodine.)
Pellegrini, Peter, predseda NR SR (2015-01-27):
Ďakujem. Pani poslankyňa Šípošová.
Šuca, Peter, poslanec NR SR (2015-06-26):
Ďakujem pekne. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 10. septembra 2015 a gestorský výbor do 11. septembra 2014 (pozn. red.: správne má byť 2015). Dajte, prosím, hlasovať.
Lazár, Ladislav, poslanec NR SR (2011-04-05):
Tam som ešte nebol. Dobre, aby sme sa sústredili. (Prerušenie vystúpenia predsedajúcim.)
Sólymos, László, poslanec NR SR (2013-11-26):
Ďakujem pekne za slovo. Ja by som chcel veľmi krátko podporiť môjho kolegu. Ja sa pamätám na to, keď sme prijali, alebo sme hlasovali o zákone, alebo prerokovávali zákon o používaní jazykov národnostných menšín, nebolo to jednoduché, ale nakoniec sa nám to podarilo. A jednoducho tam je to právo, je tam možnosť, že tie obce, kde je 20 % príslušníkov národnostných menšín, môžu označiť železničné stanice aj v jazyku národnostných menšín. Samozrejme, potom jak Železnice Slovenskej republiky nevyhoveli konkrétnej žiadosti 50 obcí na označenie ich železničných staníc v jazyku národnostných menšín preto, lebo to nie je taxatívne uvedené v zákone o dráhach Slovenskej republiky, tak sme najprv predložili návrh zákona, ktorý neprešiel v tomto parlamente, a teraz prichádzame s týmto pozmeňujúcim návrhom. Ja by som dodal k tomuto, že nestojí to veľa, stojí to 16-tisíc, približne 16-tisíc eur, a dúfam, že pán minister sa neurazí, alebo zoberie to tak s nadhľadom, jak to myslím, že hodnota topánok pánov ministrov v tejto vláde by pokryla vlastne tento celý problém. Takže nestojí nás to veľa a pre národnostné menšiny zase znamená to veľa. A ja si myslím, že od príslušníkov väčšinového národa je to len vyspelé gesto. Ďakujem pekne.
Bugár, Béla, podpredseda NR SR (2018-03-14):
Nech sa páči, prezentujme sa a hlasujme. (Hlasovanie.) Prítomných 117, za 24, proti 36, zdržalo sa 54 poslancov, 3 nehlasovali. Konštatujem, že návrh nebol schválený. Prosím teraz pani poslankyňu Nehézovú znovu, aby uviedla hlasovanie v prvom čítaní o návrhu poslancov Krištúfkovej, Kollára, Šebovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia (tlač 884). (Hlasovanie o návrhu poslancov Národnej rady Slovenskej republiky Petry Krištúfkovej, Borisa Kollára a Zuzany Šebovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 884.)
V. Veteška, podpredseda NR SR: (2004-05-12):
A. Ivanko, poslanec: Ďakujem za slovo. Vážený pán predsedajúci, vážené pani poslankyne, vážení páni poslanci, vážený pán predkladateľ, Ústavnoprávny výbor Národnej rady ma svojím uznesením z 29. apríla 2004 určil za spravodajcu k návrhu poslanca Národnej rady Slovenskej republiky Jána Drgonca na vydanie zákona, ktorým sa mení a dopĺňa zákon Slovenskej národnej rady č. 328/1991 Zb. o konkurze a vyrovnaní v znení neskorších predpisov, tlač 675. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona obsahuje z formálnoprávnej stránky všetky náležitosti uvedené v § 67 a v § 68 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej právnej úpravy. Dôvodová správa obsahuje vyjadrenie súladu návrhu zákona s Ústavou Slovenskej republiky, ústavnými zákonmi a medzinárodnými zmluvami, ktorými je Slovenská republika viazaná a inými všeobecne záväznými právnymi predpismi. Z dôvodovej správy vyplýva, že návrh zákona nebude mať dopad na štátny rozpočet, rozpočty obcí alebo rozpočty vyšších územných celkov. Nebude mať vplyv na životné prostredie, nebude mať vplyv na zamestnanosť a nebude mať dopad na hospodárenie verejnoprávnych inštitúcií. Problematika návrhu zákona je upravená v práve Európskej únie a v práve Európskych spoločenstiev. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady pod č. 692 z 23. apríla 2004 podľa § 74 rokovacieho poriadku Národnej rady navrhujem, aby zákon prerokovali tieto výbory: ústavnoprávny výbor, Výbor Národnej rady pre financie, rozpočet a menu a Výbor Národnej rady pre hospodárstvo, privatizáciu a podnikanie. Za gestorský výbor navrhujem Ústavnoprávny výbor Národnej rady. Odporúčam, aby výbory predmetný návrh zákona prerokovali v druhom čítaní do 11. júna 2004 a v gestorskom výbore do 14. júna 2004. Pán predsedajúci, skončil som, otvorte rozpravu  k tomuto bodu rokovania.
Hrušovský, Pavol, podpredseda NR SR (2011-07-12):
Panie poslankyne, páni poslanci, zostalo nám ešte rokovať o jednom bode programu, ktorého predkladateľkou je pani ministerka spravodlivosti. Ja už zo skúsenosti cítim, že zajtra okolo desiatej by sme mohli skončiť rozpravu. Teda, aby sme hlasovanie zajtra nie na pol dvanástu, ale na hodinu, kedy skončíme rokovanie o tomto bode programu, mohli uskutočniť. Ak je všeobecný súhlas, ja by som predbežne na desiatu hodinu. (Súhlasná reakcia z pléna.)
P. Minárik, poslanec: (2005-10-25):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie v lehote 15 dní pred schôdzou, na ktorej sa uskutoční prvé čítanie o zákone. Predseda Národnej rady posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a zaradil ho na rokovanie súčasnej, teda 51. schôdze Národnej rady. Ako spravodajca v prvom čítaní som si osvojil stanovisko, že predmetný návrh spĺňa z formálnoprávnej stránky všetky náležitosti návrhu zákona, ktoré sú uvedené v § 67 a v § 68 zákona o rokovacom poriadku Národnej rady Slovenskej republiky. Zároveň konštatujem, že tento návrh zákona spĺňa aj všetky ostatné náležitosti určené v legislatívnych pravidlách, a preto budem odporúčať, aby sa Národná rada uzniesla podľa § 73 ods. 3 písm. c) rokovacieho poriadku, to znamená, že postúpime návrh do druhého čítania a potom navrhnem, aby bol gestorským výborom výbor pre financie, rozpočet a menu a zákon sa prerokoval v 31-dňovej lehote ešte ústavnoprávnym výborom a výborom pre hospodárstvo, privatizáciu a podnikanie. Pán predsedajúci, skončil som, otvorte, prosím, rozpravu.
Danko, Andrej, podpredseda NR SR (2024-02-27):
Poslanec Hazucha.
Laurenčík, Milan, podpredseda NR SR (2021-09-22):
Ďakujem. Berieme na vedomie. Bude sa hlasovať zajtra o jedenástej a prerušujem rokovanie o tomto bode programu. Vážené panie poslankyne, vážení páni poslanci, teraz pristúpime k prvému čítaniu o návrhu poslanca Národnej rady Slovenskej republiky Miroslava Urbana na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov a o zmene a doplnení niektorých zákonov . Návrh zákona má tlač 618. Návrh na jeho pridelenie na prerokovanie výborom je v rozhodnutí číslo 633. Dávam slovo pánovi poslancovi Miroslavovi Urbanovi, aby návrh zákona uviedol. Nech sa páči.
Lipšic, Daniel, poslanec NR SR (2016-04-18):
Hovorím k veci.
Číž, Miroslav, podpredseda NR SR (2015-06-18):
Pán poslanec, len ak môžem vás prerušiť, nebolo by to vhodnejšie v prípadnom prvom čítaní?
Heger, Eduard, poslanec NR SR (2016-09-14):
Ďakujem, ja už len doplním, chcel by som, teda jak som tu vyzvedával, tak obzvlášť otvoriť možno aj tú otázku tej, toho liberalizmu, ak to tak poviem, že máme tu naozaj liberálnych kolegov, a nemyslím tým len kolegov zo strany Sloboda a Solidarita, ale môžu byť aj v širšom spektre. A myslím si, že toto je oblasť, kde sa možno práve rozchádzame, pretože rodina je ako keby spájaná s takým tým konzervatívnym myslením, ale nemyslím si, že to tak nevyhnutne musí byť, a určite by som rád počul, keby vystúpili aj kolegovia s liberálnejším zmýšľaním – a my tu budeme riešiť ďalšie zákony – a na túto tému s nami diskutovali aj tak verejnejšie, pretože myslím si, že práve niekde tak na pozadí tá diskusia medzi liberálmi a konzervatívcami na túto tému prebieha, myslím si, že niekedy aj tak tendenčne, poviem to. A je to škoda. A práve my tu môžeme do toho vniesť naozaj také rôzne zdravé pohľady. Takže to len pre kolegov, že budeme tu mať ešte ďalšie dva zákony, ktoré sa týkajú rodinných otázok, a myslím si, že sa to dá v tej rozprave s tým spojiť, takže budem rád, keď vystúpia aj liberálnejšie ladení ľudia k tejto téme, aby sme mohli počuť, ako sa oni na to pozerajú. Ďakujem.
P. Hrušovský, predseda NR SR: (2004-01-20):
Poprosím teraz, aby sme hlasovaním zobrali rozhodnutie pani poslankyne Zuzany Martinákovej o vzdaní sa funkcie podpredsedníčky Národnej rady na vedomie. Prosím, páni poslanci, prezentujme sa a hlasujme. Páni poslanci, hlasujeme o uznesení, ktorým Národná rada berie slobodné rozhodnutie vzdanie sa funkcie podpredsedníčky Národnej rady na vedomie. (Hlasovanie.) 133 prítomných, 99 za návrh, 8 proti, 15 sa zdržalo, 11 nehlasovalo. Konštatujem, že Národná rada uvedené uznesenie schválila . Teraz pristúpime ku schvaľovaniu programu. Skôr ako dám slovo poslancom, ktorí chcú predniesť pozmeňujúce alebo doplňujúce návrhy k predloženému návrhu programu 22. schôdze, chcem vás informovať, že na tomto rokovaní budeme prerokúvať správu o použití Fondu národného majetku, ktorú uvedie prezident Prezídia Fondu národného majetku. Nato, aby pán prezident mohol vystúpiť, je potrebný súhlas Národnej rady. Chcem, aby sme o vyslovení súhlasu s jeho vystúpením hlasovali pri schvaľovaní programu ako o celku. Je súhlas s takýmto návrhom, páni poslanci? Ďakujem pekne. Teraz dávam slovo poslancom, ktorí chcú predniesť návrhy do programu 21. schôdze. Pani poslankyňa Tóthová.
Glváč, Martin, podpredseda NR SR (2017-05-11):
Ďakujem. Otváram rozpravu. Do rozpravy som dostal štyri písomné prihlášky. Za klub SaS pán poslanec Ondrej Dostál, za klub OĽANO pán poslanec Ján Marosz a ďalej páni poslanci, pardon, päť, pardon, päť písomných prihlášok, ďalej pán poslanec Zsolt Simon, Jana Kiššová a Eduard Heger. Dávam slovo pánovi poslancovi Ondrejovi Dostálovi.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 115 poslancov, za 82, proti 2, zdržali sa 30, nehlasoval 1. Aj druhý pozmeňujúci návrh pána poslanca Šudíka sme schválili.
Kollár, Boris, predseda NR SR (2023-03-21):
Prosím, prezentujme sa a hlasujeme. (Hlasovanie.) Prítomných 130 poslancov, za 110, proti žiadny, zdržalo sa 16, nehlasovali 4. Konštatujem, že sme tento návrh schválili, preto budeme pokračovať a prerokujeme ho v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Petrák, Ľubomír, poslanec NR SR (2012-09-20):
Ďalší pozmeňujúci návrh predložil pán poslanec Poliačik. Tento návrh obsahuje 8 bodov, ale o bodoch 4, 5, 6 a 8 jeho návrhu nemôžeme hlasovať, nakoľko sme schválili body 7, 9, 10, 13 – 40 spoločnej správy. Je to v poriadku, pán poslanec? Takže, pán predseda, dávam návrh na hlasovanie, aby sme hlasovali o bodoch 1 – 3 a bode 7 návrhu pána poslanca Poliačika.
Bugár, Béla, podpredseda NR SR (2016-10-12):
Nech sa páči, prezentujme sa a hlasujme. Hlasujeme o procedurálnom návrhu. (Hlasovanie.) Prítomných 138, za 34, proti 72, zdržalo sa 31, nehlasoval1. Tento procedurálny návrh nebol schválený. Nech sa páči.
Richter, Ján, minister práce, sociálnych vecí a rodiny SR (2014-09-10):
Ďakujem pekne. Ďakujem pekne aj za slovo. Predloženým návrhom zákona sa transponuje čl. I smernice Európskeho parlamentu a Rady, ktorou sa mení a dopĺňa smernica o činnostiach a dohľade nad inštitúciami zamestnaneckého dôchodkového zabezpečenia, smernica o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov a smernica o správcoch alternatívnych investičných fondov v súvislosti s nadmerným spoliehaním sa na úverové ratingy. Všeobecná zásada proti nadmernému spoliehaniu sa na úverové ratingy by preto mala byť začlenená do postupov systémov riadenia rizík inštitúcií a prispôsobená ich osobitostiam. Zavedením týchto prísnejších požiadaviek sa zníži riziko zlyhania doplnkových dôchodkových spoločností alebo zamestnaneckých dôchodkových spoločností, čo prispeje k vyššej stabilite finančného systému v rámci Slovenskej republiky, ako aj v rámci celej Európskej únie. Skončil som, pán predseda.
Brocka, Július, poslanec NR SR (2010-09-07):
Dámy a páni, resp. pán podpredseda Národnej rady, som rád, že ste neodišli po svojom vystúpení, ale musím povedať na úvod, že nerozumiem tomu, prečo ste to, čo ste povedali, povedali práve teraz a tu, keď ste navrhli zvolať mimoriadnu schôdzu, ktorá bude zajtra. Pán podpredseda, ja mám podozrenie, že vy máte potrebu prekryť inú hanbu, tá, ktorá dnes prenikla na verejnosť, že vaša nominantka ministerka sociálnych vecí so svojou štátnou tajomníčkou si tak chceli privyrobiť na prostriedkoch Európskej únie nemalé prostriedky.	Ak dnes na Slovensku niekto ukradne z obchodu tovar v hodnote minimálnej mzdy, tak spáchal trestný čin. A vaši nominanti v tejto jednej kauze, ktorá dnes prenikla na verejnosť, sa chceli obohatiť sumou, ktorá je dvestokrát vyššia. Pán podpredseda, toto je hanba, toto je hanba. To, čo ste povedali pred chvíľou, môžete pokojne zopakovať zajtra a môžeme o tom diskutovať, či to je tiež hanba, ale dnes sa stala iná, nehorázna. A vy ste mali plné ústa sociálneho štátu aj s vašou nominantkou, bývalou ministerkou sociálnych vecí. (Potlesk.)
P. Paška, predseda NR SR: (2010-03-03):
(Hlasovanie.) 139 prítomných, 136 za, 3 sa zdržali. Máte súhlas, pán spravodajca.
Pollák, Peter, poslanec NR SR (2021-12-07):
Ďakujem pekne. Ja ďakujem kolegovi Stančíkovi, ktorý sa snažil počas svojej rozpravy dotknúť zrejme každého, každej politickej strany, ktorá s týmto návrhom, s týmto návrhom nejakým spôsobom nesúhlasí. Mne nič iné nezostáva len to, aby som sa zase opakoval. Toto je jednoducho vizitka všetkých prítomných v pléne, ktorí môžu v tejto, v tomto priestore hlasovať. Vizitka toho, komu naozaj ide o dôchodcov, o očkovanie dôchodcov a o pomoc dôchodcom. Pre niekoho sú dôchodci len čísla. Pre niekoho najlepší dôchodca je ten, ktorý ochká na súde, alebo najlepší dôchodca je ten, ktorý je na proteste, kde človek na tribúne, ktorý prská, ho ohrozuje alebo jednoducho ho vháňa na cintorín. Podľa všetkého, a teda podľa môjho úsudku za veľkú časť, za veľkú časť toho, že dôchodci sú tí, ktorí teraz vlastne počas pandémie aj umierajú, môže opozícia, ktorá robila protesty, robí protesty a vháňa týchto dôchodcov na svoje protesty, kde ich priamo ohrozuje svojimi slinami, kde protestujúci alebo ten, ktorý protestuje, na tribúne prská okolo seba sliny a vháňa na cintorín. Toto je vaša vizitka. A s týmto návrhom sme museli prísť, aby sme ochránili týchto dôchodcov pred vami. Lebo vy môžete za to, že sú teraz možno nakazení a ležia niekde na ARE na pľúcnej ventilácii. Ešte raz opakujem. Toto hlasovanie bude vizitkou každého prítomného poslanca, ktorý, hch, má vedomie, ale aj bezvedomie.
B. Bugár, podpredseda NR SR: (2005-01-20):
(Hlasovanie.) Prítomných 128 poslancov, za 121, proti 1, zdržali sa 4, nehlasovali 2. Konštatujem, že Národná rada pridelila návrh zákona výborom, určila gestorský výbor, ako aj lehoty výborom na jeho prerokovanie v druhom čítaní. Teraz pristúpime k hlasovaniu o správe Mandátového a imunitného výboru Národnej rady Slovenskej republiky o výsledku zistení výboru pri prerokovaní žiadosti špeciálneho prokurátora Úradu špeciálnej prokuratúry, Generálnej prokuratúry Slovenskej republiky z novembra 2004, evidovanej pod číslom VII Gv 319/04 (predložil listom generálny prokurátor Slovenskej republiky z 22. novembra 2004 pod č. VII Gv 319/04), o vydanie súhlasu na trestné stíhanie poslankyne Národnej rady Slovenskej republiky (tlač 979). Pán predseda výboru, pán poslanec Lintner, nech sa páči, môžete uviesť návrh uznesenia, o ktorom budeme hlasovať. Ľ. Lintner, poslanec: Pán predsedajúci, dajte hlasovať o uznesení, ktoré som predniesol pri prednášaní správy mandátového a imunitného výboru. (Reakcie z pléna.) Áno, takže ešte raz prečítam návrh uznesenia. Národná rada Slovenskej republiky v súlade s čl. 78 ods. 3 Ústavy Slovenskej republiky podľa § 2 ods. 3 písm. f) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vydáva súhlas na trestné stíhanie poslankyne Národnej rady Slovenskej republiky Libuše Martinčekovej na základe žiadosti prokurátora Úradu špeciálnej prokuratúry, Generálnej prokuratúry Slovenskej republiky z novembra 2004, evidovanej pod číslom VII Gv 319/04, ktorú predložil listom generálny prokurátor Slovenskej republiky 22. novembra 2004.
Nicholsonová, Lucia, podpredsedníčka NR SR (2016-05-20):
Ďakujeme navrhovateľovi za uvedenie predmetného návrhu zákona a teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Miroslavovi Ivanovi.
Blanár, Juraj, podpredseda NR SR (2022-04-28):
Vážené poslankyne, je devätnásta hodina. Prerušujem rokovanie o tomto bode. Budeme pokračovať zajtra ráno o 9.00 hod. Prajem vám všetkým pekný večer. (Prerušenie rokovania o 19.02 hodine.) 137
V. Veteška, podpredseda NR SR: (2003-12-10):
S. Zubo, poslanec: Všetci hovoria áno.
Sulík Richard, predseda NR SR (2011-02-11):
Áno, ďakujem za túto faktickú poznámku.
Dostál, Ondrej, poslanec NR SR (2024-01-10):
Pán poslanec Štefunko, myslím, že si mal veľké šťastie, že počas tvojho vystúpenia bol predsedajúcim tvoj stranícky šéf, lebo viem si predstaviť iných predsedajúcich, ktorí by ťa už v polovici alebo štvrtine tvojho vystúpenia zastavili a dožadovali by sa, aby si pointu svojho vystúpenia nepovedal až na konci, ako to už niekedy pri dobrých vystúpeniach a pri dobrých vtipoch býva, ale hneď na začiatku. Tak ale vďaka, vďaka tomu sme si teda mohli vypočuť vystúpenie, kde pointa bola až tam, kde mala byť. No a teraz k tej pointe. Povedal si, že podľa výskumu 70 % ľudí odchádza z ekonomických dôvodov, 25 aj z dôvodu, že tu nie je právny štát, a že to prispieva k odchodu mladých ľudí do zahraničia, pretože mladí ľudia majú pocit, že v spravodlivom štáte sa im bude lepšie dariť ako v nespravodlivom. K tomu by som dodal iba jednu drobnosť, ono to nie je iba pocit, ono je to reálny fakt. V spravodlivom štáte sa ľuďom darí lepšie ako v nespravodlivom štáte. V spravodlivom štáte lepšie funguje ekonomika, v spravodlivom štáte majú ľudia vyššiu životnú úroveň, v spravodlivom štáte sa ľudia môžu cítiť bezpečnejšie, sú lepšie chránené ich vlastnícke práva, ich zdravie, ich život a spravodlivý štát obvykle aj efektívnejšie funguje ako ten nespravodlivý. To je taký, taká širšia podstata celej, celej tejto debaty, lebo my tu síce riešime skrátené legislatívne konanie, riešime konkrétne návrhy, ktoré sú obsiahnuté v novele, ale presne o toto tu ide. Bude Slovensko spravodlivý štát, alebo... (Prerušenie vystúpenia časomerom.)
Brixi, Otto, poslanec NR SR (2012-09-11):
Ďakujem pekne, pán predseda. Vážené kolegyne, kolegovia, vážení prítomní, Ústavnoprávny výbor Národnej rady Slovenskej republiky ma 4. septembra určil za spravodajcu k vládnemu návrhu zákona, ktorým sa mení a dopĺňa zákon č. 154/2010 Z. z. o európskom zatýkacom rozkaze a ktorým sa dopĺňa zákon č. 549/2011 Z. z. o uznávaní a výkone rozhodnutí, ktorými sa ukladá trestná sankcia spojená s odňatím slobody v Európskej únii a o zmene a doplnení zákona č. 221/2006 Z. z. o výkone väzby v znení neskorších predpisov. Podľa § 73 ods. zákona o rokovacom poriadku, podávam v prvom čítaní spravodajskú informáciu. Predložený návrh zákona bol vypracovaný na základe plánu legislatívnych úloh vlády Slovenskej republiky na rok 2012. Vládny návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a § 68 zákona o rokovacom poriadku, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Predkladaný vládny návrh zákona je v súlade s Ústavou Slovenskej republiky, ústavnými zákonmi a medzinárodnými zmluvami, ktorými je Slovenská republika viazaná, a zákonmi súčasne, ktoré sú v súlade s právom Európskej únie. Navrhovaná právna úprava nebude mať dopad na štátny rozpočet, rozpočty obcí, ako aj na rozpočty vyšších územných celkov. Nezakladá nároky na pracovné sily a organizačné zabezpečenie. Nemá finančný, ekonomický, environmentálny, sociálny vplyv, ani vplyv na podnikateľské prostredie a informatizáciu spoločnosti. Pripojená doložka zlučiteľnosti návrhu právneho predpisu s právom Európskej únie spĺňa náležitosti uvedené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu je upravená s právom Európskej únie a je obsiahnutá v judikatúre Súdneho dvora Európskej únie. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) zákona o rokovacom poriadku na tom, že po rozprave uvedený vládny návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 25. júla 2012 č. 152 navrhujem, aby vládny návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre obranu a bezpečnosť a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Ústavnoprávny výbor Národnej rady Slovenskej republiky a odporúčam, aby výbory predmetný vládny návrh zákona prerokovali v druhom čítaní do 30 dní a gestorský výbor do 32 dní od prerokovania návrhu zákona v prvom čítaní. Pán predseda, prosím, otvorte rozpravu. Ďakujem.
Hort, Milan, podpredseda NR SR (2011-02-10):
Pán kolega, poprosím vás, prestaňte na chvíľočku. Prosím všetkých, už máme málo času do hlasovania, tak nechajme dohovoriť aspoň pána poslanca Drobu, nech skončí svoje vystúpenie. Potom vyhlásim prestávku. Nech sa páči.
Laurenčík, Milan, podpredseda NR SR (2021-12-10):
Na vaše vystúpenie jedna faktická poznámka. Nech sa páči, pán poslanec Erik Tomáš.
Sulík, Richard, predseda NR SR (2010-11-30):
Pán Glváč.
Hort, Milan, podpredseda NR SR (2011-07-06):
Pán poslanec Stanislav Fořt s faktickou poznámkou, nech sa páči.
Pollák, Peter, poslanec NR SR (2023-12-19):
Ďakujem veľmi pekne, Ľubo, za tvoju rozpravu a ďakujem každému jednému kolegovi z opozície za to, že rozobral tento návrh sprava, zľava, zhora, zdola, tú guľu vyobracal a vysvetlil možno na každom jednom príklade, prečo nepodporíme tento návrh zákona. Ja som aj rád, že v tejto chvíli predsedá parlamentu Andrej Danko, a popravde, pán predseda, ak by tento návrh zákona bol iba čisto vytvorením ministerstva športu a cestovného ruchu, kde, verím, že by v takomto prípade tá dôvodová správa by bola obsiahlejšia a vysvetľovala by možno kompetencie a agendu celého toho ministerstva, tak možno by som zvážil a zahlasoval by som vám za. Ale keďže tam máte rôzne prílepky a neni to iba čisto o tomto, vytvorení tohto ministerstva, tak, bohužiaľ, nemôžeme zahlasovať za. A chcem ešte odkázať takisto cez Ľubovu rozpravu kolegom z opozície, že má to zmysel každým jedným dňom naťahovania rozpravy a tými faktickými, každou jednou sekundou odďaľujeme zrušenie Úradu špeciálnej prokuratúry. Vytrvajme v tom a tým, že som sa vzdal možnosti vystúpiť v rozprave, tak moje vystúpenie dnes by nedelilo, nekrátilo, každopádne tá rozprava končí týmto tvojím vystúpením, Ľubo, a zajtra začíname novým bodom, kde predpokladám, že zajtra o tomto návrhu sa bude rokovať a tento návrh prejde. Ešte raz chcem iba pre záznam povedať, že ja za tento návrh zákona nebudem hlasovať. Ďakujem veľmi pekne.
Šeliga, Juraj, podpredseda NR SR (2021-03-19):
Ďakujem, pán poslanec. Pani poslankyňa Pleštinská, nech sa páči.
Laššáková, Jana, podpredsedníčka NR SR (2014-11-09):
Poprosím pána predkladateľa, aby zaujal miesto určené pre navrhovateľov. Pán poslanec, vy ma tak veľmi rád upozorňujete, že treba dodržiavať rokovací poriadok, takže vás poprosím, aby ste tam sedeli. Nech sa páči, pán poslanec Hlina.
Bugár, Béla, podpredseda NR SR (2016-09-21):
Takže vyhlasujem rozpravu o tomto bode programu za skončenú. Nech sa páči, pán navrhovateľ, máte možnosť vystúpiť záverečným slovom.
Sulík, Richard, poslanec NR SR (2012-06-19):
Ďakujem pekne. Dobrý deň prajem, pán podpredseda. Mám na vás konkrétne tri otázky, ale pred tým by som rád chcel v jednej veci si dovoliť trochu odlišný názor od vášho. Povedali ste, že ESM je v podstate to isté čo Medzinárodný menový fond. No ten podstatný rozdiel je taký, že Medzinárodný menový fond je tu na to, aby pomáhal krajinám, keď majú devízové problémy napr. pri svojich obchodných bilanciách a podobne. ESM vznikol len preto, aby pomáhal krajinám, keď majú rozpočtové problémy. Toto je fundamentálny rozdiel a aj v podstate hlavný dôvod, prečo mám veľké obavy, že trvalý euroval nebude fungovať presne tak, ako nefunguje dočasný euroval, resp. všetky tie ostatné úkony a to zachraňovanie. No a teraz k mojim otázkam. Vo vašom prejave ste povedali, že dva roky veľmi náročného krízového manažmentu, z ktorého sú občania medzičasom už frustrovaní, máme za sebou. A moja otázka znie: Čo konkrétne sa zlepšilo po dvoch rokoch náročného krízového manažmentu, dva roky celá Európska únia zachraňuje, ale chcel by som poprosiť o nejaký konkrétny údaj, nie o všeobecné, pekne povedané, diplomatické odpovede, ale konkrétne čo sa za tie dva roky zlepšilo (nejaké úrokové sadzby, nejaké ratingy, nejaká miera zadĺženia a podobne)? Totiž ja vnímam za tie dva roky len zhoršenie, a to výrazné. Druhá moja otázka patrí projektovým dlhopisom. Povedali ste, že za 50 mld. eur sú pripravené alebo teda plánujete tzv. projektové dlhopisy. No moja otázka znie: Odkiaľ tých 50 mld. eur zoberiete, či vytvoríte ďalšie dlhy, to znamená, či budeme dlhovú krízu opäť riešiť ďalšími dlhmi tak ako doteraz a opäť sa ešte viacej zadlžovať? Aj tu by som vás poprosil o konkrétnu odpoveď. Moja posledná otázka je, dúfam pani predsedajúca, že ešte 1 minútku dostanem,...
Blahová, Natália, poslankyňa NR SR (2019-04-04):
Ďakujem. Ďakujem kolegovi za to, že zhrnul paradoxy noviel poslankyne Šimkovičovej. Ona totiž z toho odôvodnenia, zdá sa, chce riešiť korupciu takou zmenou zákona, ktorý s ňou de facto nemá nič spoločné a ktorý uškodí, nebude v záujme dieťaťa. A miesto toho, aby sa starala o to, aby boli dostatočne zabezpečené personálne podmienky, aby bolo dostatok znalcov, aby mali dostatok času na vypracovanie znaleckých posudkov, aby boli dostatočne zabezpečené súdy sudcami špecialistami na, na poručnícku agendu, miesto toho sa ide rozkladať ústavné právo každého občana na, na predloženie dôkazov k súdnym konaniam. Myslím si, že ešte pár takýchto noviel poslankyni (pozn. red.: správne „poslankyne“) Šimkovičovej a môžeme Civilný mimosporový poriadok, ktorý bol pomerne dobre vypracovaný, hodiť do koša, pretože naozaj už tu bude platiť len zákon džungle. Ďakujem.
Blaha, Ľuboš, poslanec NR SR (2018-12-03):
Ďakujem pekne. Tak isto by som chcel oceniť konštruktívnejší prístup pána poslanca Kollára. Priznám sa, ja som tu bol na prvom čítaní a presne takto prebiehala tá diskusia, že väčšina poslaneckých klubov súhlasila, s výnimkou liberálov z SaS, a preto ma prekvapilo to, akým spôsobom dneska reagovala aj pani Krištúfková a potom pani poslankyňa z OĽANO. Čiže som rád, že sa vraciame k normálnej konštruktívnej, vecnej debate. Naposledy sme tu riešili iba jediný problém, že či bude tá strava aj kvalitná, ale samozrejme všetci súhlasili, že treba pomáhať rodinám a deťom. A dneska počúvame od kolegýň úplne niečo iné. Takže, pán Kollár, pokiaľ si upracete svojich kolegov zo SME RODINA, aby hovorili to, čo hovoríte aj vy, tak ja som samozrejme za. Len jednu vec, vecnú výhradu. Viete, vy hovoríte, že vy ako milionár nepotrebujete tento príspevok, čo je logické, ale tak potom kvôli tomu zrušíme teraz aj rodinné prídavky, lebo vy ste milionár a zopár ďalších desať ľudí je milionárov, tak zrušme teraz plošne rodinné prídavky?! Alebo zaveďme poplatky v školstve? Však vy by ste to zvládli, nie? Tak zaveďme školné? Alebo zaveďme poplatky u lekára, však vy by ste zvládli? Toto čo je za logiku? Ako to, že niekoľko milionárov na Slovensku žije s takým majetkom, aký máte vy, to ešte neznamená, že teraz budeme nejakým spôsobom obmedzovať sociálnu politiku štátu. Takto to tu nefunguje. Sociálna politika štátu má tri úrovne – sociálnu pomoc, sociálnu podporu a sociálne poistenie. A vy chcete, aby boli obedy zadarmo len formou sociálnej pomoci, iba pre tých najslabších, alebo aspoň, to spomínala pani Verešová. Ja hovorím, alebo my hovoríme, poďme tou škandinávskou cestou, rozširujme oblasť sociálnej podpory, ktorá je plošná. To sú práve tie, práve rodinné prídavky, lebo vieme, že rodina je tak dôležitá hodnota, že chceme pomáhať všetkým ľuďom, ktorí majú rodinu. A to isté platí pre obedy zadarmo. Čiže pomáhajme deťom, pretože na nich záleží. A to má byť základom každej vyspelej sociálnej politiky a verím tomu, že na tom sa zhodneme. Ďakujem pekne.
Žiga, Peter, podpredseda NR SR (2024-09-17):
Prosím, prezentujme sa a hlasujme. (Hlasovanie.) 146 prítomných, 111 za, 4 proti, 30 sa zdržalo, 1 nehlasoval. Konštatujem, že sme tento návrh schválili. Ďalej budeme hlasovať o bode 95. Je to prvé čítanie o vládnom návrhu zákona, ktorým sa mení zákon č. 309/2023 Z. z. o premenách obchodných spoločností a družstiev, tlač 398. Opäť prosím pani poslankyňu Plevíkovú, aby hlasovanie uvádzala. (Hlasovanie v prvom čítaní o vládnom návrhu zákona, ktorým sa mení zákon č. 309/2023 Z. z. o premenách obchodných spoločností a družstiev a o zmene a doplnení niektorých zákonov v znení zákona č. 530/2023 Z. z. a ktorým sa menia niektoré zákony , tlač 398.)
Blanár, Juraj, podpredseda NR SR (2022-09-23):
Pani poslankyňa Kozelová.
Osuský, Peter, poslanec NR SR (2016-11-24):
Ďakujem pekne, pán predsedajúci. Samozrejme, že jednou z vecí, ktoré zazneli v tomto vystúpení, a pripusťme, že nie sú bezpodmienečne témou rozpočtovou, ale sú témou veľmi dôležitou, je to, že na rozdiel od krajín Sahelu, alebo krajín, kde je čo i len čistá pitná voda existenčnou otázkou a chýba, krajín, kde hrozí tuberkulóza a infekčné choroby, ktoré nám hrozia vo veľmi obmedzenom rozsahu, je i v tejto súvislosti pri stále rastúcich nákladoch na zdravotníctvo treba povedať, že zhruba 75 % zdravia svojej osoby drží v ruke oná osoba. A len 25 % zdravia, ak sa to smie takto vyjadriť, jej reálne môže zabezpečiť fungujúce zdravotníctvo. Ľudia by si dokonca i pri prejednávaní rozpočtu, ktorý bude v každej krajine pre zdravotníctvo vždy malý a vždy nedostačujúci, pretože na zdravie sa dá minúť čokoľvek, mali uvedomiť, že sú si strojcom svojho zdravia v drvivej, prevažnej miere. A samozrejme, ak neprehodnotíme prístup k svojmu zdraviu, ani dramatickejšie nárasty ako tento kvapkovitý, ktorý vidíme, nebudú znamenať spásu.
A. Belousovová, podpredsedníčka NR SR: (2008-06-25):
Nech sa páči, pán poslanec Štefanec, máte slovo.
M. Číž, podpredseda NR SR: (2008-11-28):
Prosím zároveň overovateľov, aby sa ujali svojej funkcie. A vyhlasujem prestávku. (Prestávka.) (Po prestávke.)
P. Hrušovský, podpredseda NR SR: (2002-05-31):
Pani poslankyňa Sabolová chce vystúpiť na pána poslanca Hofbauera, nech sa páči.
Sárközy, Irén, poslankyňa NR SR (2016-10-12):
Ďakujem veľmi pekne. Vážená pani predsedajúca, dovoľte mi, prosím, ako určenej spravodajkyni výboru predniesť spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 523/2004 o rozpočtových pravidlách verejnej správy. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona: Národná rada uznesením č. 155 zo 6. septembra 2016 pridelila vládny návrh zákona na prerokovanie týmto výborom: ústavnoprávnemu výboru a výboru pre financie a rozpočet. Určila zároveň výbor pre financie a rozpočet ako gestorský výbor. Podľa § 75 ods. 2 zákona o rokovacom poriadku poslanec Národnej rady Slovenskej republiky Miroslav Beblavý, ktorý nie je členom výboru pre financie a rozpočet, oznámil v určenej lehote gestorskému výboru svoje stanovisko k predmetnému vládnemu návrhu zákona. K predmetnému vládnemu návrhu zákona výbory zaujali tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi. Z uznesení výborov Národnej rady uvedených v bode III tejto spoločnej správy vyplývajú pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výborov, ktoré sú uvedené v spoločnej správe hlasovať takto: o bodoch spoločnej správy 1 až 5 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade Slovenskej republiky predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 75 z 11. októbra 2016. Týmto uznesením ma výbor poveril, aby som pri rokovaní o predmetnom vládnom návrhu zákona predkladala návrhy v zmysle príslušných ustanovení zákona o rokovacom poriadku. Ďakujem veľmi pekne, pani predsedajúca, skončila som, otvorte, prosím rozpravu.
Kollár, Boris, predseda NR SR (2022-02-25):
Prosím, zaujmite miesto pre navrhovateľov. Dávam slovo spoločnému spravodajcovi z výboru pre obranu a bezpečnosť, predsedovi tohto výboru poslancovi Jurajovi Krúpovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Danko, Andrej, podpredseda NR SR (2024-06-13):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Šimkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.